CELEX: 32005R0387
Language: el
Date: 2005-03-08 00:00:00
Title: Κανονισμός (ΕΚ) αριθ. 387/2005 της Επιτροπής, της 8ης Μαρτίου 2005, για την τροποποίηση του κανονισμού (ΕΚ) αριθ. 831/97 για τον καθορισμό των προτύπων εμπορίας που εφαρμόζονται για τα αβοκάντο

9.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 62/5
            
         
      ΚΑΝΟΝΙΣΜΌΣ (ΕΚ) αριθ. 387/2005 ΤΗΣ ΕΠΙΤΡΟΠΉΣ
   
   της 8ης Μαρτίου 2005
   για την τροποποίηση του κανονισμού (ΕΚ) αριθ. 831/97 για τον καθορισμό των προτύπων εμπορίας που εφαρμόζονται για τα αβοκάντο
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 2 παράγραφος 2,
   Εκτιμώντας τα ακόλουθα:
   
               (1)
            
            
               Η ομάδα εργασίας «τυποποίηση των αλλοιώσιμων προϊόντων και βελτίωση της ποιότητας» της Οικονομικής Επιτροπής για την Ευρώπη των Ηνωμένων Εθνών (UN/ECE) τροποποίησε πρόσφατα το πρότυπο FFV-42 σχετικά με την εμπορία και τον έλεγχο εμπορικής ποιότητας των αβοκάντο. Για λόγους σαφήνειας και διεθνούς διαφάνειας, πρέπει να ληφθούν υπόψη αυτές οι τροποποιήσεις στον κανονισμό (ΕΚ) αριθ. 831/97 της Επιτροπής (2).
            
         
               (2)
            
            
               Ο βαθμός ωρίμανσης και ανάπτυξης των αβοκάντο μπορεί να εκτιμηθεί από την περιεκτικότητα σε ξηρά ουσία. Προκειμένου να αποκλειστούν τα φρούτα που δεν είναι σε θέση να ωριμάσουν, πρέπει να προβλεφθεί μια απαίτηση ως προς την ελάχιστη περιεκτικότητα σε ξηρά ουσία.
            
         
               (3)
            
            
               Η εμπορία αβοκάντο Hass μικρού μεγέθους αυξάνεται και ανταποκρίνεται στη ζήτηση ορισμένων καταναλωτών. Είναι επομένως αναγκαίο να ελαττωθεί το ελάχιστο μέγεθος για τα αβοκάντο αυτής της ποικιλίας.
            
         
               (4)
            
            
               Ο κανονισμός (ΕΚ) αριθ. 831/1997 πρέπει, επομένως, να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 831/1997 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Μαΐoυ 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαρτίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2003, σ. 64).
   
      (2)  ΕΕ L 119 της 8.5.1997, σ. 13· κανονισμός όπως τροποποιήθηκε τελευταία από τον κανονισμό (ΕΚ) αριθ. 907/2004 (ΕΕ L 163 της 30.4.2004, σ. 50).
   
      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 831/1997 τροποποιείται ως εξής:
      
                  1.
               
               
                  Ο τίτλος II (Διατάξεις που αφορούν την ποιότητα) τροποποιείται ως εξής:
                  
                              α)
                           
                           
                              στο σημείο A (Ελάχιστα χαρακτηριστικά), το δεύτερο εδάφιο αντικαθίσταται από το ακόλουθο κείμενο:
                              «Τα αβοκάντο πρέπει να είναι συνεκτικά και να συλλέγονται με φροντίδα.»
                           
                        
                              β)
                           
                           
                              προστίθεται το ακόλουθο σημείο Αα:
                              «Αα.   Ωρίμανση
                              Τα αβοκάντο πρέπει να βρίσκονται σε στάδιο φυσιολογικής ανάπτυξης, ώστε να εξασφαλίζεται ότι η διαδικασία ωρίμανσης θα συνεχιστεί έως να φθάσει στο τέλος της.
                              Ο καρπός πρέπει να έχει την ακόλουθη ελάχιστη περιεκτικότητα σε ξηρά ουσία, η οποία μετράται με ξήρανση έως σταθερό βάρος:
                              
                                          —
                                       
                                       
                                          21 % για την ποικιλία Hass,
                                       
                                    
                                          —
                                       
                                       
                                          20 % για τις ποικιλίες Fuerte, Pinkerton, Reed και Edranol,
                                       
                                    
                                          —
                                       
                                       
                                          19 % για τις λοιπές ποικιλίες εκτός των ποικιλιών Αντιλλών οι οποίες επιτρέπεται να έχουν μικρότερη περιεκτικότητα σε ξηρά ουσία.
                                       
                                    Οι ώριμοι καρποί δεν πρέπει να είναι πικροί.»
                           
                        
            
                  2.
               
               
                  Ο τίτλος III (Διατάξεις που αφορούν την ταξινόμηση) τροποποιείται ως εξής:
                  
                              α)
                           
                           
                              στον πίνακα του πρώτου εδαφίου προστίθεται η ακόλουθη γραμμή:
                              
                                          «80 έως 125 (μόνο ποικιλία Hass)
                                       
                                       
                                          S (1)»
                                       
                                    
                        
                              β)
                           
                           
                              το δεύτερο εδάφιο αντικαθίσταται από το ακόλουθο κείμενο:
                              «Το ελάχιστο βάρος των αβοκάντο δεν δύναται να είναι κατώτερο από 125 γραμμάρια εκτός από τα αβοκάντο της ποικιλίας Hass όπου το ελάχιστο βάρος δεν δύναται να είναι κατώτερο από 80 γραμμάρια.»
                           
                        
            
         (1)  Η διαφορά μεταξύ του μικρότερου και του μεγαλύτερου καρπού εντός μιας συσκευασίας δεν πρέπει να υπερβαίνει τα 25 γραμμάρια.